કેપટાઉન, તા. 6 : અહીં દક્ષિણ આફ્રિકા સામે પહેલી ટેસ્ટનો બીજો દિવસ 24 વર્ષીય હાર્દિક પંડયાના નામે રહ્યો હતો. માત્ર સાત રન માટે વિસ્ફોટક સદી ચૂકેલા હાર્દિકે આજે યજમાન ટીમની બે વિકેટ પણ ખેરવી હતી. આમ, પંડયાના પાવરથી એક તબક્કે 92 રને સાત વિકેટના દબાણ હેઠળ રમતી ટીમ ઇન્ડિયાએ રમતમાં વાપસી જરૂર કરી હતી, પરંતુ 142 રનની સરસાઇ સાથે હજુ ટેસ્ટ પર દ.આફ્રિકાની પકડ?છે. ભારતીય ટીમ પહેલા દાવમાં 209 રને ઓલઆઉટ થયા પછી બીજા દાવ માટે મેદાન પર ઊતરેલી દ.આફ્રિકાની ટીમ રમત બંધ રહી ત્યારે બે વિકેટ ખોઇને 65 રન કર્યા હતા.